recursal/SuperWikiNEXT-32B huggingface dataset:
**नारायण कार्तिकेयन**(जन्म: १४ जनवरी १९७७, मद्रास मेें) भारत के एकमात्र फॉरमूला वन चालक थे। पिछले कई वर्षों में फॉरमूला थ्री में शिरकत करने के पश्चात वर्ष २००५ में नारायण कार्तिकेयन ने आस्ट्रेलियन ग्रान्ड प्रिक्स से अपने फॉरमूला वन कैरियर की शुरूआत की। यद्यपि वह १५वें स्थान पर आये तब भी उनका उभर कर आना सराहनीय है। वर्ष २०११ मैं नारायण ने हिस्पेनिय रेसिंग टीम के लिए ड्राइविंग की है। 2013 में हिस्पेनिय रेसिंग टीम की फॉरमूला वन में लिस्ट न होने के कारण वह दोबारा ड्राइविंग नहीं कर पाए। 

भारत सरकार ने उन्हे 2010 में देश का चौथा उच्चतम नागरिक सम्मान पद्म श्री दिया।

पूर्व कैरियर
------------

कार्तिकेयन का जन्म मद्रास (तमिल नाडु मैं) मैं हुआ। कार्तिकेयन ने विद्यालय सिक्षा स्टेन्स एंग्लो इंडियन हाइयर सेकोण्डारी स्कूल, कोयम्बटूर से ग्रहण की। उनकी मोटोर्स्पोर्ट मैं जिज्ञासा छोटी उम्र मैं ही शुरू हो गयी थी क्यूंकी उनके पिता पूर्व दक्षिण भारतीय राष्ट्रीय रैलि विजेता थे (७ बार)। भारत का पहला फॉर्मूला वन ड्राईवर बनने के सपने के साथ नारायण ने अपनी पहली रेस श्रीपेरुंपुडुर मैं फॉर्मूला मारुति मैं की। वह फिर एल्फ विनफील्ड रेसिंग स्कूल, फ़्रांस मैं गए और अपनी प्रतिभा पिलोते एल्फ कॉम्पटिशन मैं फॉर्मूला रेनॉल्ट कार्स के लिए सेमी फ़ाईनलिस्ट बनकर १९९२ मैं दिखाई।

इन्हें भी देखें
---------------

* पद्मश्री पुरस्कार (२०१०–२०१९)

सन्दर्भ
-------

1. ↑  "Padma Awards" (PDF). Ministry of Home Affairs, Government of India. 2015. मूल (PDF) से 15 November 2014 को पुरालेखित. अभिगमन तिथि July 21, 2015.
नारायण गणेश चंदावरकर
**नारायण गणेश चंदावरकर** (2 दिसम्बर 1855 — 4 मई 1923), प्रार्थना समाज के संस्थापकों में थे और भक्तिसंप्रदाय पर उनका बड़ा विश्वास था। वे भारत के पर्मुख समाज सुधारक थे।

इनका जन्म गौड़ सारस्वतों में हुआ। बचपन में पढ़ने के लिये बंबई भेजे गए ओर वहीं के निवासी बन गए। सन् 1879 में एल-एल.बी. हुए। उसके बाद उन्होंने बंबई में सफलतापूर्वक वकालत करना आरंभ किया और बंबई हाईकोर्ट के न्यायाधीश बने। वे विश्वविद्यालय के प्रथम भारतीय चांसलर थे। इस सेवानिवृत्ति के बाद राष्ट्रीय सभा के अध्यक्ष इंदौर के प्रधानमंत्री और अंत में, बंबई व्यवस्थापिका सभा के अध्यक्ष नियुक्त हुए। अंग्रेज सरकार का इनपर पूर्ण विश्वास था और सरकारी क्षेत्र में इनका बड़ा वजन भी था। रोलेट कमेटी के बाद जो कमेटियाँ हुईं उनमें भी सरकार ने इनसे काफी लाभ उठाया। बचपन से ही इन्हें समाचारपत्रों में लेख लिखने का चाव था। सन् 1899 तक इन्होंने फिरोजशाह मेहता के सहकारी की स्थिति से राजनीति में हाथ बँटाया। किंतु न्यायाधीश होने पर राजनीति से विमुख ही रहे। सामाजिक सुधार के लिये ये पाश्चात्य मतों को ही प्रधानता देते थे किंतु उनको व्यवहार में नहीं लाते थे।
**उष्मागतिक ताप** (Thermodynamic temperature) या **परम ताप**, ताप का निरपेक्ष माप है। यह ऊष्मागतिकी का एक प्रमुख प्राचल (पैरामीटर) भी है।

ऊष्मागतिक ताप को ऊष्मागतिकी के तृतीय नियम की सहायता से परिभाषित किया जाता है जिसमें सैद्धान्तिक रूप से जो सबसे कम ताप सम्भव है उसे शून्य बिन्दु (परम शून्य) कहते हैं। 'परम शून्य' (ऐब्सोल्यूट जीरो) न्यूनतम सम्भव ताप है तथा इससे कम कोई ताप संभव नही है। इस ताप पर पदार्थ के अणुओं की गति शून्य हो जाती है। इसका मान -२७३ डिग्री सेन्टीग्रेड होता हैं।

क्वाण्टम यांत्रिकी की भाषा में कहें तो परम शून्य ताप पर पदार्थ अपने 'ग्राउण्ड स्टेट' में होता है जो न्यूनतम ऊर्जा का स्टेट है। 

ऊष्मागतिक ताप को दो कारणों से 'परम ताप' (ऐबसोल्यूट टेम्परेचर) कहते हैं। पहला कारण यह है कि केल्विन ने प्रस्तावित किया कि परम ताप किसी पदार्थ विशेष के गुणों पर निर्भर नहीं करता। दूसरा कारण यह है कि आदश गैस के गुणों के अनुसार भी यह परम शून्य को इंगित करता है।

**परम तापक्रम** (ऐब्सोल्यूट स्केल ऑव टेंपरेचर) : कार्नो इंजन की दक्षता उसके सिलिंडर में भरे हुए पदार्थ और उसकी अवस्था पर आश्रित नहीं होती और केवल भट्ठी (सोर्स) तथा संघनित्र (सिंक) के तापों पर निर्भर रहती है। इस कारण लार्ड केल्विन ने सुझाव दिया कि इसी को तापमापन का आधार बनाना उचित होगा। इस नवीन मापक्रम में भट्ठी से कार्नो इंजन द्वारा शोषित उष्मा Q1 और संघनित्र को दी हुई उष्मा Q2 अनुपात उनके ताप T1 और T2 के अनुताप के बराबर होता है। अर्थात्

Q1/ Q2 = T1/T2
कार्नो का इंजन आदर्श मात्र है, व्यावहारिक नहीं। अत: यह मापक्रम भी व्यावहारिक नहीं हो सकता। परन्तु सिद्धान्तानुसार आदर्श गैसों के मापक्रम का ताप पूर्वोक्त उष्मागतिकी अथवा परम पैमाने के ताप के बराबर होता है, अत: आदर्श गैस मापक्रम को काम में लाया जाता है। किन्तु इसकी प्रामाणिकता उष्मागतिकी मापक्रम पर ही आधारित है।

इन्हें भी देखें
---------------

* ऊष्मागतिक ताप ikj=1000jule
**नैना साहनी** तन्दूर हत्याकांड की एक शिकार थी। उनकी हत्या उनके पति सुशील शर्मा ने 2 जुलाई 1995 को की। दिल्ली युवक कांग्रेस के तत्कालीन अध्यक्ष और तत्कालीन विधायक सुशील शर्मा ने नैना के अन्य प्रेम सम्बंध होने के शक में उसकी हत्या की। नैना भी कांग्रेस कार्यकर्ता थी। सुशील के अनुसार नैना के सम्बंध उसके सहपाठी करीम मतलूब से थे।

तन्दूर हत्याकांड
----------------

2 जुलाई 1995 को जब सुशील घर आया तो नैना फोन पर बात कर रही थी। उन्होंने पुनः डायल किया तो पत चला कि वो करीम से बात कर रहीं थी। उसने गुस्से में आकर नैना पर लाइसेंसी रिवाल्वर से ताबड़तोड़ तीन फायर कर दिए। इसमें नैना की मौत हो गई। पुलिस के अनुसार सुशील नैना के शव को लपेटकर अशोक यात्री निवास (अब इन्द्रप्रस्थ होटल) स्थित बगिया रेस्टोरेंट ले गये। वहां उसने नैना के कई टुकड़े किए और तंदूर में झोंक दिए। सुशील ने रेस्टोरेंट के मैनेजर केशव की मदद से नैना के शव को तंदूर में जलाने की कोशिश की। इसी कारण इसे तन्दूरी हत्याकांड भी कहा जाता है।

सन्दर्भ
-------

1. ↑  "TANDOOR MURDER CASE: Sushil Sharma found guilty" [तंदूर हत्याकांड: सुशील शर्मा दोषी पाये गए] (अंग्रेज़ी में). एक्सप्रेस इण्डिया. 28 अक्टूबर 2003. मूल से 10 अक्तूबर 2013 को पुरालेखित. अभिगमन तिथि 8 अक्टूबर 2013.
2. 1 2  "लव ट्राइएंगल में गई नैना साहनी की जान!". पत्रिका डॉट कॉम. 8 अक्टूबर 2013. मूल से 11 अक्तूबर 2013 को पुरालेखित. अभिगमन तिथि 8 अक्टूबर 2013.
3. ↑  सलील कुमार (28 अक्टूबर 2003). "Tandoor case: Murder most foul" [तन्दूर कांड: सबसे कलुषित हत्या]. रीडिफ डॉट कॉम. मूल से 11 अक्तूबर 2013 को पुरालेखित. अभिगमन तिथि 8 अक्टूबर 2013.

बाहरी कड़ियाँ
-------------

* ट्रिब्यून इण्डिया पर तन्दूर काण्ड।
सुपरकंप्यूटर 'परम कंचनजंगा' का सिक्किम एनआईटी में शुभारंभ हुआ है।

परिचय
-----

17 अप्रैल 2016 को सिक्किम के राज्यपाल श्रीनिवास पाटिल ने औपचारिक रूप से परम कंचनजंगा नाम के सुपरकंप्यूटर का राष्ट्रीय प्रौद्योगिकी संस्थान (इंडियन इंस्टीट्यूट ऑफ टेक्नोलॉजी– एनआईटी) सिक्किम में शुभारंभ किया। इसका नाम कंचनजंगा पर्वत (8586 मी) के नाम पर रखा गया है। यह पर्वत दुनिया का तीसरा सबसे ऊँचा पर्वत है।

31 राष्ट्रीय प्रौद्योगिकी संस्थानों में उपलब्ध सभी सुपरकंप्यूटर के मुकाबले परम कंजनजंगा सबसे शक्तिशाली और तेज है।

इसे पुणे की सेंटर फॉर डेवलपमेंट ऑफ एडवांस्ड कंप्यूटिंग (सी–डैक) और एनआईटी सिक्किम ने मिल कर बनाया है। इस सुपर कंप्यूटर को बनाने में कुल तीन करोड़ रुपए खर्च हुए हैं।

सुपरकंप्यूटर क्या होता है
-------------------------

सुपरकंप्यूटर एक ऐसा कंप्यूटर होता है जिसमें सामान्य– उद्देश्य वाले कंप्यूटर की तुलना में उच्च– स्तर की संगणनन क्षमता होती है। सुपरकंप्यूटर का पर्फॉर्मेंस मिलियन इंस्ट्रक्शंस पर सेकेंड (MIPS) की बजाय फ्लोटिंग– प्वाइंट ऑपरेशंस प्रति सेकेंड (FLOPS) में मापा जाता है। 2015 तक ऐसे सुपरकंप्यूटर थे जो क्वाड्रिलियन (एक करोड़ शंख) FLOPS तक पर्फॉर्म कर सकते थे। 
सुपरकंप्यूटर 1960 के दशक में अस्तित्व में आए। शुरुआत में और प्राथमिक रूप से कई दशकों तक इसे कंट्रोल डाटा ऑपरेशन (सीडीसी) पर सेमोर क्रे, क्रे रिसर्च और अनुवर्ती कंपनियां अपने नाम या मोनोग्राम के साथ बनाती थीं।

जून 2013 में शुरुआत के बाद से चीन की टियान–2 (Tianhe-2 ) सुपरकंप्यूटर विश्व का सबसे तेज सुपरकंप्यूटर बन गया। यह 33.86 पेटा FLOPS या 33.86 क्वाड्रिलियंस ऑफ FLOPS का प्रदर्शन करता है।

सन्दर्भ
-------

*

इन्हें भी देखें
---------------

* 
* 
*

बाहरी कड़ियाँ
-------------
**पैगाँव** मथुरा जिला की छाता तहसील का गांव है।

इतिहास
------

पैगाँव का इतिहास शताब्दियों पुराना है। हिन्दू विशेषज्ञों के अनुसार भगवान श्री कृष्ण ने यहां के स्थानीय जनों से पै (दूध) मांगकर पीया था इस कारण इस गाँव का नाम संस्कृत में पैग्राम पड़ा जो समय अनुसार यहाँ की स्थानीय भाषा ब्रजभाषा में पैगाम कहा जाने लगा। वर्तमान समय में इस गाँव का नाम हिन्दी में पैगाँव लिखा जाता है।

### भक्ति काल

प्राचीन काल में जब ब्रज में कई भक्त साधू संत ईश्वरीय आराधना में लगे हुए थे उस समय पैगाँव के चतुर्भुज भगवान मन्दिर में श्री  **चतुर चिन्तामणि देवाचार्य जी महाराज**  भी कृष्ण भक्ति में लीन रहते थे। माना जाता है कि एक बार उनकी जटाऐं (सिर के घने बाल) झाडियों में उलझ गए थे जिन्हें सुलझाने स्वयं भगवान श्री कृष्ण एवं माँ राधा देवी आए थे। श्री  **चतुर चिन्तामणि देवाचार्य जी महाराज**  को  **नागा बाबा**  एवं  **नागाजी**  भी कहते हैं। और वो पंडित घर से थे।नागा बाबा की बरसी पर आज भी पैगाँव में प्रत्येक वर्ष एक दिन का भंडारा एवं दो दिवसीय रास मेले का आयोजन होता है।

### आधुनिक कृषि काल

पैगाँव क्षेत्रफल की दृष्टि से मथुरा जिले का सबसे बड़ा गाँव है इसलिए यहां सर्वाधिक कृषि होती है यहाँ कई किसान ऐसे हैं जो वर्षों से खेती बाढी करते आ रहे हैं। इस गाँव के सबसे बड़े किसान थे स्व• श्री **ग्यासीराम** जो एक आदर्श किसान थे। उन्होंने बहुत कम आयु से ही कृषि करना प्रारंभ कर दिया तथा गाँव में कृषि क्रांति लाने का श्रेय उन्हीं को मिलता है उनके पास स्वयं की ५२ बीघा जमीन थी उन्होंने हल बैलों से कृषि करना प्रारंभ किया और अपने जीवन के अन्त तक वो कृषि करते रहे। पैगाँव में जितने वर्षों तक उन्होने खेती बाढी की उतनी किसी अन्य ने नहीं की। वर्ष २००४ में लगभग ८१ वर्ष की आयु में उनका स्वर्गवास हो गया। आज भी बालू बाबा मन्दिर से कुछ दूरी पर नहर के पास उनका समाधि स्थल है। लोग आधुनिक समय में उन्हें अपना आदर्श मानते हैं। ये पैगाँव के इतिहास पुरुषों में से एक हैं।

प्रमुख स्थान
------------

* श्री चतुर्भुज मन्दिर
* श्री नागा बाबा चरण स्थल
* बाबा ग्यासी राम समाधि स्थल
* बालू बाबा मन्दिर
* राषमंडल
* खेरा बाज़ार
* गोपाल कुंड
* चतुर्भुज उच्चतर माध्यमिक विद्यालय
* विद्युत गृह
* सरकारी खाद-बीज गोदाम
* सरकारी अस्पताल
* जगन्नाथ बाबा मन्दिर
* राधा रानी मन्दिर
* सरकारी पशु चिकित्सालय
* बाबा जाहरवीर मंदिर
* जवाहर नवोदय विद्यालय
* राधा गिरिधरी मंदिर
* बी डी एम महाविद्यालय
* हनुमान बगीची दो विसा
परमदानव तारे वी॰वाए॰ कैनिस मेजौरिस का अर्धव्यास (रेडियस) क़रीब २००० {\displaystyle {\begin{smallmatrix}R\_{\odot }\end{smallmatrix}}} है, यानि सूरज का दो हज़ार गुना - यह सब से बड़ा ज्ञात तारा है
तारों की श्रेणियाँ दिखने वाला हर्ट्ज़स्प्रुंग-रसल चित्र
**परमदानव तारा** एक अत्याधिक द्रव्यमान (मास) और चमक वाला तारा होता है जिस से लगातार गैस, प्लाज़्मा और अन्य द्रव्य बड़ी मात्राओं में अंतरिक्ष में उछलते रहते हैं। यर्कीज़ वर्णक्रम श्रेणीकरण में इसकी चमक की श्रेणी "0" है (यानि सारे तारों में सब से अधिक)।

अन्य भाषाओं में
---------------

"परमदानव तारे" को अंग्रेज़ी में "हाइपरजाएंट स्टार" (hypergiant star) कहा जाता है।

लक्षण
-----

परमदानव तारा कहलाने के लिए किसी तारे के निरपेक्ष कांतिमान (चमक) को -७ मैग्निट्यूड से अधिक होना चाहिए (याद रहे के खगोलीय मैग्निट्यूड की संख्या जितनी कम होती है तारा उतना ही ज़्यादा रोशन होता है) और बहुत ही भीमकाय होना चाहिए। जिन तारों का गैसमंडल बहुत विशाल होता है उनके वर्णक्रम (स्पॅकट्रम) में ६५६.२८ नैनोमीटर के तरंग दैर्घ्य (वेवलॅन्थ़) पर Hα नाम की एक लकीर शामिल होती है जो हाइड्रोजन गैस की एक विशेष उत्तेजना से पैदा होती है। इसलिए वैज्ञानिक परमदानवों की पहचान के लिए उनकी चमक और Hα की मौजूदगी की परख करते हैं।

परमदानवों में सूरज से १००-२६५ गुना द्रव्यमान होता है, यानि १००-२६५ M☉ का द्रव्यमान होता है। उनकी चमक सूरज की चमक से लाखों-करोड़ों गुना ज़्यादा होती है। अलग-अलग परमदानवों का सतही तापमान एक दुसरे से बहुत भिन्न होता है और ३,५०० कैल्विन से लेकर ३५,००० कैल्विन तक हो सकता है। परमदानव अंदरूनी रूप से अस्थाई होते हैं इसलिए उनकी चमक समय के साथ-साथ बदलती रहती है। इतना अधिक द्रव्यमान होने से उनकी उम्र भी कम होती है - जहाँ हमारे सूरज (जो एक मुख्य अनुक्रम का बौना तारा है) को १० अरब साल की आयु मिली है वहाँ महादानव तारे कुछ दसियों लाख साल ही जीते हैं। इतनी कम आयु के कारण परमदानव तारे बहुत कम ही मिलते हैं।

इन्हें भी देखें
---------------

* तारा
* दानव तारा
* तारों की श्रेणियाँ
* चमक

सन्दर्भ
-------

1. ↑  C. de Jager (1998). "The yellow hypergiants". *Astronomy and Astrophysics Review*. **8** (3): 145–180. डीओआइ:10.1007/s001590050009. बिबकोड:1998A&ARv...8..145D.
ऑलेक्ज़ेंडर डोवज़ेन्को नेशनल सेंटर बिल्डिंग, कीव, यूक्रेन
**ऑलेक्ज़ेंडर डोवज़ेन्को नेशनल सेंटर** ( **डोवज़ेन्को सेंटर** भी) राज्य फिल्म संग्रह और कीव, यूक्रेन में एक सांस्कृतिक समूह है।

इतिहास
------

इसकी स्थापना 1994 में यूक्रेन के राष्ट्रपति के एक डिक्री द्वारा की गई थी।  2000 में, डोवज़ेन्को सेंटर को पूर्व कीव फिल्म प्रिंटिंग फैक्ट्री (1948 में स्थापित) के साथ मिला दिया गया था, जो यूक्रेन में अपनी तरह का एकमात्र और सबसे बड़ा था, और इसकी संपत्ति, सुविधाओं और फिल्म संग्रह पर कब्जा कर लिया। 2006 के बाद से केंद्र इंटरनेशनल फेडरेशन ऑफ फिल्म आर्काइव्स का सदस्य है।  यूक्रेनी एनिमेशन फिल्म स्टूडियो (उर्फ उक्रानिमाफिल्म, 1990 में स्थापित) 2019 में केंद्र से जुड़ा था।

2016 - 2019 से केंद्र के पूर्व औद्योगिक परिसर का पूर्ण नवीनीकरण और नवीनीकरण हुआ, और इसे एक बहु-कला सांस्कृतिक क्लस्टर में परिवर्तित कर दिया गया। सितंबर 2019 में केंद्र ने यूक्रेन में पहला फिल्म संग्रहालय खोला।

संरचना
------

डोवजेन्को सेंटर एक फिल्म डिपॉजिटरी, रासायनिक और डिजिटल फिल्म प्रयोगशालाओं, फिल्म संग्रहालय, एक फिल्म संग्रह और एक मीडियाथेक संचालित करता है। संस्था कीव के होलोसिव जिले में एक आठ मंजिला इमारत में स्थित है। यह कई स्वतंत्र थिएटर संगीत और प्रदर्शन कला कंपनियों और सामूहिकों के साथ अपनी छठी मंजिल पर स्थित एक 300-सीट प्रदर्शन कला स्थल **सीन 6**,  भी संचालित करता है।

संग्रह
------

डोवजेन्को सेंटर के फिल्म संग्रह में 7,000 से अधिक यूक्रेनी, रूसी, अमेरिकी और यूरोपीय फीचर, वृत्तचित्र और एनीमेशन फिल्में शामिल हैं; हज़ारों संग्रह दस्तावेज़, फ़ोटो, पोस्टर और अन्य कलाकृतियाँ जो सदी की शुरुआत से लेकर आज तक यूक्रेनी सिनेमा के इतिहास का प्रतिनिधित्व करती हैं। केंद्र द्वारा संरक्षित सबसे पुरानी फिल्म प्रिंट 1910 की है, और केंद्र के संग्रह में सबसे पुरानी यूक्रेनी फीचर फिल्म 1922 में बनाई गई थी।

यह सभी देखें
------------

* यूक्रेन का सिनेमा
* फिल्म अभिलेखागार की सूची

सूत्रों का कहना है
------------------

1. ↑  Decree of the President of Ukraine "On commemoration of the 100th anniversary of Oleksandr Dovzhenko's birthday"
2. ↑  International Federation of Film Archives members list
3. ↑  New stage (A new age of Ukrainian theatre

बाहरी संबंध
-----------

* आधिकारिक जालस्थल

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 305207968
* एल॰सी॰सी॰एन॰: no2013092724
* जी॰एन॰डी॰: 1141269538

 |
**नुह हा मीम केलर** (जन्म:1954) अंग्रेज़ी:Nuh Ha Mim Keller) अम्मान के इस्लामी विद्वान और लेखक हैं। कई इस्लामी पुस्तकों के अनुवादक और इस्लामी न्यायशास्त्र के विशेषज्ञ हैं। सूफी, शेख तसव्वुफ़ के स्कॉलर हैं।

जीवन
----

केलर ने शिकागो विश्वविद्यालय और कैलिफोर्निया विश्वविद्यालय, लॉस एंजिल्स में दर्शनशास्त्र और अरबी का अध्ययन किया। केलर ने 1977 में रोमन कैथोलिक चर्च से इस्लाम धर्म अपना लिया। इसके बाद उन्होंने सीरिया और जॉर्डन में प्रतिष्ठित विद्वानों के साथ इस्लामी अध्ययन का एक लंबा कोर्स शुरू किया और 1996 में उन्हें शेख बनने की अनुमति दी गई । वर्तमान में, केलर अम्मान, जॉर्डन में रहते हैं।

उमदत अल-सालिक, डिपेंडेंस ऑन द ट्रैवलर , (सुन्नत बुक्स, 1991) का उनका अंग्रेजी अनुवाद शरिया की एक शफी किताब है। अल-अजहर विश्वविद्यालय प्रमाण पत्र प्राप्त करने के लिए स्थानीय भाषा में इस्लामी कानून का यह पहला कार्य है । इस व्याख्या ने इस प्रथा को पश्चिमी मुसलमानों के बीच प्रभावशाली बना दिया है।

सन्दर्भ
-------

1. ↑  Akbar, Ameen (अक्टूबर 25, 2015). "Becoming Muslim, Nuh Ha Mim Keller". मूल से अक्टूबर 28, 2015 को पुरालेखित.
**नूतन सवेरा** राष्ट्रीय हिंदी साप्ताहिक हिंदी पत्रकारिता के क्षेत्र में जाना-माना नाम है। नूतन सवेरा की प्रमुख विशेषता यह है कि इसने हिंदी की गरिमा को कायम रखते हुए ख़बरों और महत्वपूर्ण मुद्दों को सरल भाषा में प्रस्तुत किया है, ताकि अधिक से अधिक पाठकों तक पहुंचा जा सके। समाज और व्यवस्था में फैले हुए कदाचार, भ्रष्टाचार, ग़ैर ज़िम्मेदारी और कुराज पर प्रहार करते हुए नूतन सवेरा अपने कालमों में राष्ट्रीय उपलब्धियों तथा उसमें योगदान करनेवाले व्यक्तियों और प्रवृत्तियों को आगे बढ़कर उजागर करता है।
नूतन सवेरा ने १९९३ में हिंदी पत्रकारिता के क्षेत्र में आगाज़ किया। अर्धशती से अधिक के अनुभवी वरिष्ठ पत्रकार तथा संपादक नंदकिशोर नौटियाल के संपादन में नूतन सवेरा हिंदी पत्रकारिता की नयी ऊंचाइयां छू रहा है। नंदकिशोर नौटियाल इससे पहले ३० वर्षों तक हिंदी ब्लिट्ज़ के संपादक रह चुके हैं। इस समय वह महाराष्ट्र राज्य हिंदी साहित्य अकादमी के कार्याध्यक्ष हैं। श्री बदरीनाथ-केदारनाथ मंदिर समिति ट्रस्ट के भी अध्यक्ष रह चुके हैं। उनके संपादन में नूतन सवेरा देश और समाज की सेवा में अग्रणी भूमिका निभा रहा है।
आज नूतन सवेरा नामक वह पौधा वटवृक्ष का रूप धारण कर चुका है जिसकी शाखाएं महाराष्ट्र, गुजरात, उत्तराखंड, उत्तर प्रदेश, राजस्थान, हिमाचल प्रदेश, पंजाब, हरियाणा, छत्तीसगढ़, उड़ीसा, बिहार, झारखंड, मध्य प्रदेश सहित समस्त हिंदुस्तान में फैली हैं। नूतन सवेरा अख़बार का मुख्य कार्यालय मुंबई में स्थित है।
**नगला मोहन**, उत्तर प्रदेश का एक गाँव है जो मथुरा जिले में पड़ता है। यह ग्राम पंचायत जुगसना में पड़ता है। यह गाँव मथुरा से करीब 30 km की दूरी पर तथा बलदेव से मात्र 9 km की दूरी पर स्थित है। यमुना नदी यहाँ से से कुछ ही km की दूरी पर है। यह उत्तर प्रदेश के गोकुल विधान सभा क्षेत्र में पड़ता है। यहाँ की जनसंख्या लगभग 1500 है। यह गाँव यहाँ के कॉलेज "श्री जे पी मिश्रा स्मारक इंटर कॉलेज" के लिए काफी दूर-दूर तक प्रसिद्द है।

आवागमन
------

अगर यहाँ के परिवहन एंवं सड़कों की बात की जाए तो यह गाँव मथुरा शहर से पक्की सड़क से जुदा हुआ है , इस गाँव तक पहुँचने के लिए मथुरा से बलदेव तक बस, ऑटो, एवं बलदेव से नगला मोहन तक पहुँचने के लिए ऑटो मिलते हैं।

आर्थिक
------

इस गाँव में अधिकांश लोग खेती करते हैं। यहाँ का किसान वर्ष में 3 फसलें उगाता है जो क्रमश: गेंहू , चावल एवं आलू हैं इनके अतिरिक्त यहाँ सरसों, बाजरा, जौ, ईख, दालें इत्यादि फसलें भी आंशिक रूप में उगाई जाती हैं। यहाँ का हर व्यक्ति पक्के घरों में निवास करता है एवं दो वक़्त की रोटी कमाने में उसे कोई खासा दिक्कत नहीं आती। यहाँ आधे से अधिक गाँव में मीठा पानी उपलब्ध है तथा दिन 12 से 18 घंटे यहाँ बिजली रहती है।

सन्दर्भ
-------
**नास्तिक फ़िल्म महोत्सव** हर साल आयोजित होनेवाला अमरीका का और विश्व का पहला फ़िल्म महोत्सव है जिसमें फ़ीचर फ़िल्मों, वृत्तचित्रों, शॉर्ट्स और विशेष रूप से समुदाय के लिए बनाई गई एनिमेटेड फ़िल्मों को प्रदर्शित किया जाता है। इसे 2009 में शुरू किया गया था। इसकी स्थापना डेव फिजराल्ड़, हांक पेल्लिसियर और वेरोनिका चाटर द्वारा की गई थी।

पांचवें वार्षिक नास्तिक फ़िल्म समारोह
-------------------------------------

सैन फ्रांसिस्को के रॉक्सी रंगमंच पर सितंबर 2013 में आयोजित पांचवें वार्षिक नास्तिक फ़िल्म समारोह में कुछ फ़िल्मों और घटना-सम्बंधित विषयों पर फ़िल्म और वृत्तचित्रों का प्रदर्शन किया गया था। इसमें वृत्तचित्र "रिविझ़नरीस (Revisionaries)" भी शामिल था जो आज के समय के ईसाई धर्मप्रचारकों के इतिहास को दिखा रहा था और उन्हें रोकने की कोशिश कर रहा था। "कुमारे: एक झूठे धर्मगुरु की सच्ची कहानी (Kumare: The True Story of a False Prophet)" विक्रम गांधी द्वारा निर्देशित फ़िल्म एक दूसरी पीढ़ी के अमरीकी भारती की कहानी है जिसे हिंदू मान्यता के साथ बढ़ा किया गया था पर वह फ़िल्म में दिखाए गए कारणों से धार्मिक आस्था खो देता है। यह बात पश्चिमी देशों के महान व्यक्तियों के अनुभवों के विप्रीत है जो भारतीय आध्यात्मिक चिन्तन से बहुत प्रभावित हुए हैं।

सन्दर्भ
-------

1. ↑  "About the Festival". Atheist Film Festival. मूल से 17 नवंबर 2013 को पुरालेखित. अभिगमन तिथि November 24,2013. `|accessdate=` में तिथि प्राचल का मान जाँचें (मदद)
2. ↑  "Made by Humans, the Atheist Film Festival Celebrates Its Fifth Year". KQED Arts. मूल से 27 सितंबर 2013 को पुरालेखित. अभिगमन तिथि November 24,2013. `|accessdate=` में तिथि प्राचल का मान जाँचें (मदद)
नायक **नरबहादुर थापा**, एसी भारतीय सेना में एक सिपाही थे, जिन्हें पहली बार शान्ति समय के सर्वोच्च सैन्य सम्मान "अशोक चक्र "से सम्मानित किया गया था। वह पहली बार इसे प्राप्त करने वाले तीनों लोगों में थे।

सैन्य वृत्ति
------------

नायक नरबहादुर थापा को 11 नवंबर 1940 को भारतीय सेना में भर्ती किया गया था। अपना प्रशिक्षण पूरा करने के बाद उन्हें 5/5 गोरखा राइफल्स में तैनात किया गया। 1948 में, वह अपनी बटालियन के साथ अपने कर्तव्यों के लिए हैदराबाद पुलिस एक्शन में तैनात थे।

ऑपरेशन
------

13 सितंबर 1948 को हैदराबाद पुलिस की कार्रवाई के दौरान, नायक नरबहादुर थापा 5/5 गोरखा राइफल्स के साथ तैनात थे। उसी दिन, A कंपनी की कोई 2 प्लाटून, 5/5 यानी 5 वीं बटालियन की 5 वीं गोरखा राइफल्स को हैदराबाद के तुंगभद्रा रेलवे ब्रिज के बाएं किनारे पर बेन गन पोस्ट से स्वचालित रूप से आग लगाकर और दुश्मन के अन्य ठिकानों से छीन लिया गया । जैसे ही शत्रुतापूर्ण स्थिति सेक्शन फायर से लगी, नायक नरबहादुर थापा भारी दुश्मन फायार के तहत 100 गज खुले मैदान में गयें। उन्होंने अपने खुकरी से मशीन गन पोस्ट चालक दल को समाप्त कर दिया और उनकी पलटन महत्वपूर्ण तुंगभद्रा ब्रिज को आगे बढ़ने और सुरक्षित करने में सक्षम रहीं।

अशोक चक्र से सम्मानित
---------------------

बटालियन की सर्वोच्च परंपरा में अपने दायित्व, साहस, व्यक्तिगत बहादुरी, श्रेष्ठ नेतृत्व और अपने कर्तव्य के प्रति असाधारण समर्पण की मान्यता में, नायक नरबहादुर थापा को भारत के पहले वीरता पुरस्कार "अशोक चक्र" से सम्मानित किया गया था।

संदर्भ
------

1. ↑  "Brave Soldier Narbahadur Thapa". मूल से 15 अगस्त 2020 को पुरालेखित.
2. ↑  "Naik Narbahadur Thapa Ashoka Chakra Recipient".
**निशा मिलेट** बैंगलोर-कर्नाटक, भारत से एक तैराक है। वह भारत के लिए २००० सिडनी ओलंपिक तैराकी टीम में अर्जुन अवार्ड जीतने वाली एकमात्र महिला थी। निशा को ५ साल की उम्र में डूबने का अनुभव था, जिसके बाद उनके पिता ने उन्हें अपने डर से उबरने के लिए तेराकी सीखने का दबाव दिया। १९९१ में निशा ने अपने पिता के मार्गदर्शन में, ऑबरे शेनयायनगर क्लब, चेन्नई से तैरने का तरीका सीखा। और १९९२ में उन्होंने चेन्नई में ५०मीटर फ्री स्टाइल में अपना पहला राज्य स्तर का पदक जीता था। १९९४ में उन्होंने हांगकांग के एशियाई आयु समूह चैंपियनशिप में अपना पहला अंतरराष्ट्रीय पदक जीता यह उनके शासनकाल की शुरुआत थी। वह १९९९ में राष्ट्रीय खेलों में १४ स्वर्ण पदक जीतने वाली एकमात्र भारतीय एथलीट थीं। उन्होंने अपने कैरियर की उचाई पर २०० सी फ्री स्टाइल में २००० सिडनी ओलंपिक में भारत का प्रतिनिधित्व किया था जहां उन्होंने शुरुआत में अच्छा किया परन्तु सेमीफाइनल तक ना पहुंच पाई। 
निशा ने १०० मीटर फ्री स्टाइल में एक मिनट के बाधा को तोड़ने वाला पहला भारतीय तैराक होने का गौरव भी हासिल किया था। 
उन्होंने बहुत से सम्मान भी हासिल किए अपने करियर में: 

1. राष्ट्रीय खेलों की सर्वश्रेष्ठ खिलाड़ी के लिए प्रधान मंत्री का पुरस्कार १९९७ और १९९९ में प्राप्त किया।
2. १९९९ में मणिपुर राष्ट्रीय खेलों में खेल में सर्वोच्च स्वर्ण पदक प्राप्त किया।
3. २००२ में कर्नाटक राज्य एकलव्य पुरस्कार प्राप्त किया।
4. २००३ में एफ्रो-एशियन गेम्स, महिला बैकस्ट्रोक रजत पदक भी प्राप्त किया।

बाहरी कड़ियाँ
-------------

* Nisha Millets Home Page
* India at the 2000 Summer Olympics
* Basavanagudi Aquatic Centre
**द घोस्ट** 2022 की भारतीय एक्शन फिल्म है। इसे प्रवीण सत्तारू ने लिखा और निर्देशित किया है। फिल्म में नागार्जुन और सोनल चौहान हैं। जबकि गुल पनाग, अनिखा सुरेंद्रन, मनीष चौधरी, रवि वर्मा और श्रीकांत अयंगर सहायक भूमिकाएँ निभाते हैं। 

इस फ़िल्म का सबसे पहला दृश्य फरवरी 2021 में फिल्माया गया था। बाद में अगस्त 2022 में हैदराबाद, ऊटी और दुबई में फिल्मांकन के साथ यह फिल्म पूरी हुई। इसको दुनिया भर में 5 अक्टूबर 2022 को जारी किया गया था। यह टिकट खिड़की पे असफल रही थी।

मुख्य कलाकार
------------

* नागार्जुन — विक्रम नायडू (विक्की)
* सोनल चौहान — प्रिया
* गुल पनाग — विक्रम की बहन अनुपमा नायडू नायर
* अनिखा सुरेंद्रन — अदिति नायर, अनुपमा नायर की बेटी
* मनीष चौधरी — लाला
* रवि वर्मा — पंकज नायर

कहानी
-----

विक्रम नायडू दुबई में इंटरपोल का एजेंट है। उसने 1984 में नई दिल्ली में हुए दंगे में अपनी माँ को खो दिया था। जब वह महज 10 साल का था। एक भारतीय व्यापारी के बेटे को बचाने के मिशन के दौरान उस बच्चे को गोली लग ही जाती है। इस घटना के बाद, विक्रम के मन में अपराधबोध की भावना विकसित हो जाती है और वह गुस्से से पागल हो जाता है। परिणामस्वरूप अंततः वह प्रिया से संबंध विच्छेद कर लेता है (उस मिशन पे वह भी उसके साथ थी)।

5 साल बाद, विक्रम इंटरपोल से सेवानिवृत्त हो चुका है। अब वह पैसों के लिए काम करता है। अपने मनोचिकित्सक, डॉ. अय्यर के साथ वह खुलासा करता कि उसके ब्रेक-अप के बाद प्रिया वापिस भारत चली गई। अब वह मुंबई में स्वापक नियंत्रण ब्युरो में शामिल हो गई है। उसने उसे यह भी बताया कि उसे 20 साल बाद उसकी बहन अनुपमा 'अनु' नायर का फोन आया था। विक्रम ऊटी चला जाता है और अपने जीवन की यादों को याद करता है। उसे अनु के पिता नागेंद्र नायडू ने गोद लिया था। वह भारतीय सेना में कर्नल थे और उन्होंने उसे दंगों में मारे जाने से बचाया था।

सन्दर्भ
-------

1. ↑  "'विक्रम द घोस्ट' की रिलीज डेट का हुआ एलान, दशहरा पर नहीं अब इस दिन सिनेमाघरों में दस्तक देगी नागार्जुन की फिल्म". *अमर उजाला*. अभिगमन तिथि 28 जून 2023.
2. ↑  "थिएटर के बाद इस ओटीटी प्लेटफॉर्म पर दस्तक देगी नागार्जुन की 'द घोस्ट', जानिए कब होगी रिलीज?". *एबीपी न्यूज़*. 25 अक्टूबर 2022. अभिगमन तिथि 28 जून 2023.
3. ↑  "बॉक्स ऑफिस: तीसरे दिन इतने करोड़ पर सिमटकर रह गई 'गॉडफादर', 'द घोस्ट' का तो अता-पता ही नहीं". *नवभारत टाइम्स*. अभिगमन तिथि 28 जून 2023.

बाहरी कड़ियाँ
-------------

* *द घोस्ट*  इंटरनेट मूवी डेटाबेस पर
**नोबॉल** अथवा **नो-बॉल** (अंग्रेजी : No-Ball, हिन्दी अनुवाद- गेंद नहीं, अमान्य गेंद) क्रिकेट नामक खेल में क्षेत्ररक्षण कर रही टीम पर लगने वाला दण्ड है जो मुख्यतः गेंदबाज़ द्वारा नियमावली के अनुसार गेंद नहीं फेंकने पर लगता है। क्रिकेट के अधिकतर प्रारूपों में, नो-बॉल की परिभाषा एमसीसी- लॉ ऑफ़ क्रिकेट के अनुसार रखी जाती है हालांकि युवा क्रिकेट में तथा अन्तर्राष्ट्रीय क्रिकेट में बीमर पर कठिन नियम लागू होते हैं एवं बाउंसर (कंधों से ऊपर जाने वाली गेंद) पर शिथिल नियम होते हैं।

किसी भी नो-बॉल पर वाइड-बॉल की तरह दिया जाता है और कुछ नियमों में यह चेतावनी भी हो सकती है - यदि कोई गेंद नियमावली के चरम पर है तो इसे निलम्बन के रूप में भी एक और गेंद फेंककर पूरा किया जाता है। इसके अलावा, रन-आउट के अतिरिक्त अन्य किसी भी तरह से नो-बॉल की अवस्था में बल्लेबाज को आउट नहीं किया जा सकता। ट्वेन्टी ट्वेन्टी एवं हाल ही में एक-दिवसीय खेलों में किसी भी प्रकार की नो-बॉल के बाद बल्लेबाज को एक 'फ्री-हिट' भी मिलती है। इसका अर्थ यह हुआ कि नो-बॉल के आगे वाली गेंद पर बल्लेबाज, आउट होने के भय के बिना किसी भी प्रकार गेंद को खेल सकता है। नो-बॉल असामान्य नहीं है और छोटे प्रारूप के खेलों तथा मुख्यतः तेज गेंदबाजों द्वारा लम्बे रन-अप के कारण ऐसी गेंदबाजी देखने को मिलती है।

कुछ प्रकार की नो-बॉल खतरनाक तथा अनुचित मानी जाती हैं। यदि इस तरह की गेंद फैंकी जाती है तो गेंदबाज को, गेंदबाज़ी से तुरन्त निलम्बित किया जा सकता है।

नो-बॉल का निर्माण
-----------------

नो-बॉल विभिन्न कारणों से हो सकती है। मुख्यतः यह, गेंदबाज द्वारा निम्नलिखित में से कोई एक नियम तोड़ने से होती है। (*फ्रंट फुट नो-बॉल* अथवा *बैक फुट नो-बॉल*)

खतरनाक गेंदबाजी (बीमर) इसका अन्य सामान्य उदाहरण हैं।

सन्दर्भ
-------

1. ↑  "Law 24 (no ball)" (अंग्रेज़ी में). मेरीलेबोन क्रिकेट क्लब. मूल से 20 जनवरी 2016 को पुरालेखित. अभिगमन तिथि 14 दिसंबर 2015.
2. ↑  "Law 42 (Fair and Unfair Play)" (अंग्रेज़ी में). मेरीलेबोन क्रिकेट क्लब. मूल से 20 दिसंबर 2015 को पुरालेखित. अभिगमन तिथि 14 दिसंबर 2015.
**पक्कानार** मलयालम लोककथाओं का एक पात्र है।  पक्कानार का जन्म वररुचि के पुत्र के रूप में हुआ था, जो प्रसिद्ध ज्योतिषी थे, जिन्होंने राजा विक्रमादित्य के दरबार को सुशोभित किया था। पक्कानार बारह संतानों या पराई पेट्टा पंथिरुकुलम ( पारिया महिला से पैदा हुए 12 बच्चे) में दूसरे स्थान पर थे।  थ्रिथला में मेझाथोल अग्निहोत्री के घर वेमनचेरी मन से बस एक चिल्लाहट दूर, पक्कानार कॉलोनी है, जिसे पहले बताए गए अरिक्कुन्नु से सटे एरात्तिंकल पराया कॉलोनी के रूप में जाना जाता है। केरल में पारंपरिक जाति पदानुक्रम में, पराया जाति को निचली जाति माना जाता था। इस कॉलोनी में पक्कानार वंश के परिवार 18 घरों में रहते हैं। कहानी यह है कि यह पक्कानार था जिसने वास्तव में "अज़्वानचेरी थम्प्रक्कल "से "थम्पराक्कल" बनाया था, जिसे क्षेत्र के नंबूदरी के प्रमुख के रूप में माना जाता है। 

कोट्टाराथिल संकुन्नी द्वारा अथिह्यामाला पक्कानार की कई कहानियाँ कहती हैं। एक कहानी के अनुसार पक्कानार ने केवल 4 "मुरम" बनाए (एक पारंपरिक दक्षिण भारतीय बोर्ड जो चावल से भूसी को अलग करता था)। पक्कानार उनमें से 4 को बेच देगा। वह कहते हैं, "एक क्रेडिट देने के लिए (अपने बच्चों के लिए जिन्हें वह उन्हें बनाए रखने के लिए सब कुछ प्रदान करता है), एक कर्ज चुकाने के लिए (अपने दादा-दादी की मदद करने के लिए, जिन्होंने उन्हें वह बनाया), एक खुद और उनकी पत्नी के लिए, और आखिरी एक वह बस फेंक देता है (यह दान के लिए है बिना रिटर्न की उम्मीद के)।" ऐथिह्यामाला की कहानियाँ पराई पेट्टा पंथिरुकुलम ( पारिया महिला से पैदा हुए 12 बच्चे) के चमत्कारों की सरल कहानियों के माध्यम से जीवन के ऐसे मूल्यवान संदेशों को दर्शाती हैं। भुवनेश्वरी मंदिर में आज भी "मुरम" का उत्सव आयोजित किया जाता है। दूसरी कहानी में पक्कानार के बड़े भाई अग्निहोत्री और उनकी पत्नी पक्कानार के घर जाते हैं। अग्निहोत्री की पत्नी को एक रूढ़िवादी उच्च जाति की महिला के रूप में दर्शाया गया है। आगंतुकों के आते ही पक्कानार ने अपनी पत्नी को बुलाया, जो कुएं से पानी ले रही थी। महिला रस्सी छोड़कर अपने पति के पास जाने के लिए दौड़ी, लेकिन बाल्टी हवा में वहीं रह गई। इसे पवित्रता और सम्मान की शक्ति कहा जाता है जो उसने पक्कानार को दिखाया।

1. ↑  "Four Coins". मूल से 13 July 2011 को पुरालेखित. अभिगमन तिथि 5 September 2010.
2. ↑  Krishna Chaitanya (1971). *A history of Malayalam literature*. Orient Longman.
3. ↑  "Vararuchi and Mezhathol Agnihothri".
ध्रुव सहगल (जन्म: 17 जून 1980) एक भारतीय एनीमेशन एवं चलचित्र निर्माता, निर्देशक, पटकथा लेखक तथा कहानीकार हैं। ध्रुव सहगल ने पहला भारितीय उर्दू एनीमेशन कार्यक्रम राजगुरु और तेनालीराम  बनाया जो दूरदर्शन उर्दू पे प्रसारित हुआ।

उनका दूसरा उर्दू एनीमेशन कार्यक्रम स्कूल डेज रहा। इसके अलावा वो आकाशवाणी, दूरदर्शन और कई भारत सरकार के मंत्रालयों के विज्ञापनो के निर्माण लिए निरंतर काम करते रहें है।

शिक्षा
======

ध्रुव सहगल ने स्नातक स्तर की पढ़ाई दिल्ली विश्वविद्यालय से, स्नातकोत्तर की पढ़ाई गुरु जम्भेश्वर विज्ञान एवं प्रौद्योगिकी विश्वविद्यालय से और पीएचडी की डिग्री उत्तर प्रदेश राजर्षि टंडन मुक्त विश्वविद्यालय से प्राप्त की।

लेखन-यात्रा
-----------

इनकी पहली किताब तेनालीराम और राजगुरु भाग १  1 January 2017 को प्रकाशन विभाग सूचना और प्रसारण मंत्रालय, भारत सरकार द्वारा प्रकाशित की गई। 2019 में इसी किताब का भाग 2 और भाग 3  भी प्रकाशित हुआ।इन्होंने सामाजिक संदेशों पर कई कविताओं की रचना भी की जैसे, तोहफ़े में किताबें दें  वोयोवृद्ध ज़िंदगानियाँ  एक वृक्ष युं ही नहीं मर जाता 

सन्दर्भ
-------

तेनालीराम और राजगुरु भाग १ | ISBN-10: 8123024177 | ISBN-13: 978-8123024172 | 1 January 2017 | प्रकाशक: प्रकाशन विभाग सूचना और प्रसारण मंत्रालय, भारत सरकार 

तेनालीराम और राजगुरु भाग २ | ISBN-13: 978-8123032627 | 2019 | प्रकाशक: प्रकाशन विभाग सूचना और प्रसारण मंत्रालय, भारत सरकार 

तेनालीराम और राजगुरु भाग ३ | ISBN-13: 978-8123032634 | 2019 | प्रकाशक: प्रकाशन विभाग सूचना और प्रसारण मंत्रालय, भारत सरकार

अग्रिम पठन
==========

* 

* 
* 
* तोहफ़े में किताबें दें | Bal Bharti June 2021, Page 54 |
* वोयोवृद्ध ज़िंदगानियाँ | Bal Bharti November 2020, Page 40 |
* एक वृक्ष युं ही नहीं मर जाता | Bal Bharti March 2019, Page 24 |
**नॉर्मन अर्नेस्ट बोरलॉग** (25 मार्च 1914 - 12 सितम्बर 2009) नोबेल पुरस्कार विजेता एक अमेरिकी कृषिविज्ञानी थे, जिन्हें हरित क्रांति का पिता माना जाता है। बोरलॉग उन पांच लोगों में से एक हैं, जिन्हें नोबेल शांति पुरस्कार, स्वतंत्रता का राष्ट्रपति पदक और कांग्रेस के गोल्ड मेडल प्रदान किया गया था। इसके अलावा उन्हें भारत का दूसरा सर्वोच्च नागरिक सम्मान पद्म विभूषण प्रदान किया गया था। बोरलॉग की खोजों से दुनिया के करोड़ों लोगों की जीवन बची है।

उनके नवीन प्रयोगों ने अनाज की समस्या से जूझ रहे भारत सहित अनेक विकासशील देशों में हरित क्रांति का प्रवर्तन करने में महत्वपूर्ण योगदान किया। 

इन्होंने 1970 के दशक में मेक्सिको में बीमारियों से लड़ सकने वाली गेहूं की एक नई किस्म विकसित की थी। इसके पीछे उनकी यह समझ थी कि अगर पौधे की लंबाई कम कर दी जाए, तो इससे बची हुइ ऊर्जा उसके बीजों यानी दानों में लगेगी, जिससे दाना ज्यादा बढ़ेगा, लिहाजा कुल फसल उत्पादन बढ़ेगा। बोरलॉग ने छोटा दानव (सेमी ड्वार्फ) कहलाने वाले इस किस्म के बीज (गेहूं) और उर्वरक विभिन्न देशों को भेजा, जिनसे यहां की खेती का पूरा नक्शा ही बदल गया। उनके कीटनाशक व रासायनिक खादों के अत्यधिक इस्तेमाल और जमीन से ज्यादा पानी सोखने वाली फसलों वाले प्रयोग की पर्यावरणवादियों ने कड़ी आलोचना की। वे दुनिया को भुखमरी से निजात दिलाने के लिए जीन संवर्धित फसल के पक्ष में भी रहे। उनका मत था कि भूख से मरने की बजाय जीएम अनाज खाकर मर जाना कहीं ज्यादा अच्छा है। पर्यावरणवादियों के ऐतराज का भी जवाब उन्होंने यह कहकर दिया कि अगर कम जमीन से ज्यादा उपज ली जाती है, तो इससे प्रकृति का संरक्षण ही होता है।

बाहरी कड़ियाँ
-------------

* नारमन बोरलाग को याद करते हुए (हिंदी चिट्ठा, 'अर्थात')
* खेतीबाड़ी की योजनाओं में किसानों की सीधी भागीदारी चाहते थे बोरलॉग
***नीड़ फॉर स्पीड: द रन*** (अंग्रेज़ी: Need for Speed: The Run) एक रेसिंग वीडियो गेम है जो लंबी चले आ रही *नीड़ फॉर स्पीड* फ्रेंचाईज़ी में अट्ठारहवा शीर्षक है जिसका विकास इए ब्लैक बॉक्स द्वारा व प्रकाशन इलेक्ट्रोनिक आर्ट्स द्वारा किया गया है। वी और 3डीएस संस्करण का विकास फ़ायरब्रैंड गेम्स ने किया है जिन्होंने *अंडरकवर* और *नाईट्रो* (दोनों डीएस संस्करण) का विकास किया था। इसे उत्तरी अमेरिका में १५ नवम्बर २०११ व यूरोप में १८ नवम्बर २०११ को रिलीज़ किया गया था।

गेम का विवरण "एक पुरे देश में चलने वाली रेस। अपनी ज़िंदगी पाने का केवल एक ही तरीका है, सैन फ्रांसिस्को से न्यू योर्क के बिच पहला आना। रफ़्तार पर कोई रोक नहीं, न कोई नियम ना कोई दोस्त। जो तुम्हारे पास है वह है तुम्हारी काबिलियत और जूनून" कह कर दिया गया है।

कथानक
-----

*नीड़ फॉर स्पीड: द रन* में एक सीधी काहानी बसी है जिसमे खिलाड़ी जैक्सन "जैक" रूरकी की भूमिका अदा करता है। एक हादसे के पश्च्यात वह रहस्यमय जुर्म गिरोह के साथ गलत लफड़ों में फंस जाता है और उसके सर पर इनाम रख दिया जाता है जिससे वह अपनी जान बचाने के लिए भाग निकलता है। इस घटना के कारण वह बोहोत बड़े क़र्ज़ में डूब जाता है जिसे वह चूका नहीं सकता. उसे उसकी साथी सैम हार्पर एक बेहद बड़ी गैर क़ानूनी रेस "द रन" में शामिल होने के लिए कहती है। द रन एक ४८२८ किमी लंबी रेस है जो सेन फ्रांसिस्को से शुरू होकर पुरे अमेरिका से होते हुए न्यू यॉर्क शहर में अंत होती है। वह उसे बताती है की जित की रकम $२५,०००,००० है जो उसका क़र्ज़ चुकाने के लिए काफ़ी है और जिसके ज़रिए वह अपनी आज़ादी खरीद सकता है परन्तु इसके लिए उसे २०० अन्य ड्राइवरों को हराना होगा। इसे और मुश्किल बनाने के लिए उसके पीछे पुलिस और जुर्म माफिया की टोली लगी हुई है जो यह सुनिश्चित करना चाहते है की वह रेस कभी पुरी न कर सके।

सन्दर्भ
-------

1. ↑  "Need for Speed: The Run Announced". IGN. 2011-04-28. मूल से 17 मई 2013 को पुरालेखित. अभिगमन तिथि 2011-06-06.
2. ↑  "First Details On Need For Speed: The Run Story". TheGamersHub. मूल से 23 जुलाई 2014 को पुरालेखित. अभिगमन तिथि 24 अप्रैल 2012.

बाहरी कड़ियाँ
-------------

आधिकारिक जालस्थल
**नूतनजीवी महाकल्प** या **सीनोज़ोइक महाकल्प** (Cenozoic Era) पृथ्वी के भूवैज्ञानिक इतिहास में एक महाकल्प है, जो आज से 6.6 करोड़ वर्ष पहले आरम्भ हुआ और आज तक चल रहा है। इस से पहले मध्यजीवी महाकल्प (मीसोज़ोइक, Mesozoic) था, जिस से पहले पुराजीवी महाकल्प (पेलियोज़ोइक, Paleozoic) था। नूतनजीवी, मध्यजीवी और पुराजीवी महाकल्प तीनो मिलाकर दृश्यजीवी इओन (फ़ैनेरोज़ोइक, Phanerozoic) के तीन भाग हैं। नूतनजीवी महाकल्प को "स्तनधारियों का महाकल्प" भी कहते हैं, क्योंकि इस से पहले हुई क्रीटेशस-पैलियोजीन विलुप्ति घटना में अधिकांश बड़े प्राणी मारे गए, जिस से छोटे आकार के स्तनधारियों को उभरने और फिर विविध जातियों में क्रमविकसित होने का अवसर मिला।

नूतनजीवी महाकल्प के कल्प
------------------------

नूतनजीवी महाकल्प को तीन भूवैज्ञानिक कल्पों में विभाजित करा जाता है:

* चतुर्थ कल्प (Quaternary)
* नियोजीन कल्प (Neogene)
* पेलियोजीन कल्प (Paleogene)

इन्हें भी देखें
---------------

* महाकल्प (भूवैज्ञानिक)
* मध्यजीवी महाकल्प
* पुराजीवी महाकल्प
* दृश्यजीवी इओन (फ़ैनेरोज़ोइक, Phanerozoic)
* स्तनधारी

सन्दर्भ
-------

1. ↑  After the Dinosaurs: The Age of Mammals, by Donald R. Prothero, Bloomington, Indiana: Indiana University Press, 2006. ISBN 978-0-253-34733-6.
निशाना लगाती हुई एक खिलाड़ी
**निशानेबाजी** प्रतिस्पर्धात्मक खेल है जिसमें विभिन्न प्रकार की बंदूकों जैसे आग्नेयास्त्र और एयरगन के प्रयोग से प्रवीणता (सटीकता और गति) का परीक्षण किया जाता है। शिकार भी एक निशानेबाजी का खेल है और यह भी एक समय ओलम्पिक खेलों (केवल 1900 ग्रीष्मकालीन ओलम्पिक में) का हिस्सा था। निशानेबाजी के खेलों को बंदूकों व निशाने के प्रकारों द्वारा श्रेणीबद्ध किया जाता है।

प्रतियोगी शूटिंगसंपादित करें
----------------------------

निशानेबाजी प्रतियोगिता की प्रेरणा मिली है और कई देशों में राइफल क्लब को 19 वीं सदी में फार्म शुरू कर दिया। जल्द ही अंतरराष्ट्रीय शूटिंग घटनाओं (1897 से) (1896 से) के ग्रीष्मकालीन ओलंपिक में शूटिंग और विश्व चैंपियनशिप सहित विकसित हुआ। अंतर्राष्ट्रीय शूटिंग खेल महासंघ अब भी ओलंपिक और गैर ओलंपिक राइफल, पिस्टल, मशीनगन और लक्ष्य शूटिंग प्रतियोगिताओं चल प्रशासन करता है। असंबंधित संगठनों द्वारा नियंत्रित राष्ट्रीय और अंतरराष्ट्रीय शूटिंग के खेल की एक बड़ी संख्या को भी वहाँ है, हालांकि। करने के लिए दूरी और लक्ष्य की प्रकृति; आवश्यक परिशुद्धता और उपलब्ध समय तकनीक शूटिंग एक स्नाइपर राइफल के लिए एक हाथ में बंदूक से इस्तेमाल किया बन्दूक के प्रकार जैसे कारकों के आधार पर अलग। एक हाथ में बंदूक या राइफल से निपटने जब ​​श्वास और स्थिति एक महत्वपूर्ण भूमिका निभाते हैं। ऐसे इप्स्च् शूटिंग के रूप में कुछ शूटिंग खेल, लड़ाकू शैली शूटिंग का एक खेल बना। प्रवण स्थिति, घुटना टेककर स्थिति और खड़े स्थिति शूटर के लिए समर्थन के विभिन्न मात्रा में प्रदान करते हैं।

सन्दर्भ
-------

1. ↑  "The History of Shooting Sports". *द वॉशिंगटन पोस्ट*. मूल से 16 मई 2014 को पुरालेखित. अभिगमन तिथि 23 जुलाई 2012.

बाहरी कड़ियाँ
-------------

* इंटरनेशनल शूटिंग सपोर्ट फेडरेशन
**पेट्रीसिया एडम** (15 अप्रैल 1953 को सेंट-क्लाउड , हौट्स-डे-सीन में जन्म हुआ) 2002 से 2017 तक फ्रांस की नेशनल असेंबली की सदस्य थी। उन्होंने सोशलिस्ट पार्टी के सदस्य के रूप में फ़िनिस्टेर विभाग  के 2 निर्वाचन क्षेत्र का प्रतिनिधित्व किया।

जीवनी
-----

पेट्रीसिया एडम ने अपने राजनीतिक करियर की शुरुआत 1989 में समाजवादी पियरे मेलले की टीम के हिस्से के रूप में की, जो सही से छह साल के नियंत्रण के बाद ब्रैस्त की मेयर बनीं। वह डिप्टी मेयर और अर्बन कम्युनिटी ऑफ ब्रेस्ट की पार्षद बनीं। 

1998 में, उसे ब्रैस्ट-सेंट-मार्क के कैंटन का जनरल काउंसिल चुना गया, जब पहली बार फिनिस्टेर की जनरल काउंसिल बाईं ओर झुकी। फिर, जनरल काउंसिल के अध्यक्ष पियरे मेलले के साथ, वह इस विधानसभा के उपाध्यक्ष चुनी गयी। 

वह 16 जून 2002 को फ़िनिस्टेर के 2 निर्वाचन क्षेत्र में पहली बार सांसद चुनी गईं। वह तब इस नए राष्ट्रीय जनादेश और महापरिषद के उपाध्यक्ष के लिए खुद को समर्पित करने के लिए नगरपालिका कार्यालय से नीचे खड़ी थीं। वह नेशनल असेंबली की रक्षा समिति की सदस्य बन गईं और महिलाओं के अधिकारों और पुरुषों और महिलाओं के बीच अवसर की समानता के लिए नेशनल असेंबली की प्रतिनिधि थीं। 

2004 में वह फ़िनिस्टेर की जनरल काउंसिल में फिर से चुनी गईं और अपने उपाध्यक्ष के रूप में अपने पद को बनाए रखा। सितंबर 2006 में, एडम ने 2007 के राष्ट्रपति चुनावों के लिए सोशलिस्ट पार्टी के उम्मीदवार के रूप में डोमिनिक स्ट्रॉस-क्हान का समर्थन किया। 

वह 17 जून 2007 को दूसरे दौर में 55.51% वोट के साथ दोबारा सांसद चुनी गईं। वह फिर से रक्षा समिति की सदस्य हैं। 

उन्हें 2017 के चुनाव में एलआरईएम के जीन-चार्ल्स लार्सोनूर ने हराया था।

संदर्भ
------

1. ↑  Office of the Secretary General (2012). "Patricia Adam". *Assemblee-nationale.fr* (French में). National Assembly of France. मूल से 16 अगस्त 2019 को पुरालेखित. अभिगमन तिथि 25 February 2012.सीएस1 रखरखाव: नामालूम भाषा (link)
2. ↑  "Let's Get Acquainted". मूल से 7 मार्च 2014 को पुरालेखित. अभिगमन तिथि 4 June 2013.
**निशान-ए–पाकिस्तान** (उर्दु: نشان پاکستان), पाकिस्तान सरकार द्वारा प्रदान किया जाने वाला सर्वोच्च नागरिक सम्मान है, जिसे उच्चतम दर्जे की देश सेवा और पाकिस्तान राष्ट्र के प्रति की गयी सेवाओं के लिए प्रदान किया जाता है। यह सम्मान 19 मार्च 1957 को स्थापित किया गया था।

पाकिस्तान के सबसे प्रतिष्ठित पुरस्कार निशान-ए-पाकिस्तान को पाकिस्तान द्वारा प्रदत्त अन्य सम्मानों के विपरीत, बहुत कम लोगों को प्रदान किया जाता है। सम्मान प्रदान करने से पहले, प्राप्तकर्ता की योग्यता का मूल्यांकन, राष्ट्र, अंतरराष्ट्रीय समुदाय और विदेशी संबंधों के प्रति दी गयी उसकी विशिष्ट सेवाओं के आधार पर किया जाता है। अन्य नागरिक पुरस्कारों की समान इस पुरस्कार की घोषणा भी पाकिस्तान के स्वतंत्रता दिवस 14
 अगस्त को की जाती है और अलंकरण समारोह का आयोजन 23 मार्च को होता है। प्राप्तकर्ता इसे अपने नाम के साथ जोड़ने का अधिकार रखता है।

निशान-ए–पाकिस्तान पुरस्कार प्राप्तकर्ता विदेशी
----------------------------------------------

| Year | Name | Field | Country |
| --- | --- | --- | --- |
| मई १९ १९९० | मोरारजी देसाई |  | भारत|- |

सन्दर्भ
-------

1. ↑  "When India and Pakistan almost made peace". मूल से 10 जुलाई 2015 को पुरालेखित. अभिगमन तिथि 20 जनवरी 2012.

बाहरी कड़ियाँ
-------------

* पाकिस्तान के पदक व सम्मान
छत्तीसगढ़ राज्य की राजधानी रायपुर में बनी **नगरघड़ी** छत्तीसगढ़ लोक संस्कृति की पहचान है। इसे 1995 में नगर के मध्य स्थित पं रविशंकर शुक्ला उद्यान में स्थापित किया गया था। कांक्रीट से बने लगभग 50 फुट ऊँचे इसके स्तंभ के चारो ओर छह फुट व्यास की मैकेनिकल घड़ी लगाई गई थी। घड़ी में हर घंटे के बाद इसके बुर्ज में लगा घंटा बजता था। वर्ष 2007 में मैकेनिकल घड़ी में लगातार आ रही तकनीकी खराबी के कारण रायपुर विकास प्राधिकरण ने इसे बदलने का निर्णय लिया। घड़ी को बदल कर जी.पी.एस प्रणाली वाली नई प्रणाली की घड़ी लगाने का फैसला लिया गया। जी.पी.एस. प्रणाली पर आधारित घड़ी सही समय बताती है। यह प्रणाली भारतीय सेना और भारतीय रेल द्वारा उपयोग की जा रही है। रायपुर विकास प्राधिकरण के अध्यक्ष श्री श्याम बैस ने छत्तीसगढ़ की लोकधुनों को लोकप्रिय बनाने के लिए नगरघड़ी में हर घंटे के बाद बजने वाले घंटे की आवाज के पहले छत्तीसगढ़ की लोकधुनों को संयोजित करने का निर्णय लिया ताकि इससे आम आदमी भी छत्तीसगढ़ की लोकधुनों से परिचित हो सके। 26 जनवरी 2008 को नई घड़ी लगने के बाद से हर दिन हर घंटे छत्तीसगढ़ी धुनें बजती हैं। इन धुनों का चयन प्रदेश के लोक कलाकारों की विशेषज्ञ समिति के द्वारा किया गया है जिसमें लोक संगीत को पुरोधा माने जाने वाले श्री खुमानलाल साव, लोक गायिका श्रीमती ममता चन्द्राकर, छत्तीसगढ़ी फिल्म निर्देशक श्री मोहन सुन्दरानी, लोक कला के ज्ञाता श्री शिव कुमार तिवारी और लोक कलाकार श्री राकेश तिवारी शामिल थे। समिति की अनुशंसा के फलस्वरुप श्री राकेश तिवारी ने विशेष रूप से लोकधुनें तैयार की है। सुबह चार बजे से हर घंटे के बाद लगभग 30 सेकेण्ड की यह धुनें नगरघड़ी में बजती हुई छत्तीसगढ़ की लोकधुनों से आम आदमी का परिचय कराती है। रायपुर की नगरघड़ी में चौबीस घंटे चौबीस धुनें बजती है। सुबह 4 बजे से प्रारंभ कर के इन धुनों के नाम इस प्रकार हैं- 4:00 बजे – जसगीत, 5:00 बजे – रामधुनी, 6:00 बजे – भोजली, 7:00 बजे - पंथी नाचा, 8:00 बजे – ददरिया, 9:00 बजे – देवार, 10:00 बजे – करमा, 11:00 बजे – भड़ौनी, दोपहर 12:00 बजे - सुआ गीत, 1:00 बजे – भरथरी, 2:00 बजे - डंडा नृत्य, 3:00 बजे – चंदैनी, 4:00 बजे – पंडवानी, सांयः 5:00 बजे - राऊत नाचा, 6:00 बजे – सरहुल, 7:00 बजे – आल्हा, रात 8:00 बजे - गौरा गीत, 9:00 बजे - गौर नृत्य, 10:00 बजे – धनकुल, 11:00 बजे – नाचा, 12:00 बजे - बांस गीत, 1:00 बजे - कमार गीत, 2:00 बजे - फाग गीत और 3:00 बजे - सोहर गीत की धुनें नगरघड़ी से सुनी जा सकती है। छत्तीसगढ़ की लोकधुन सुनाने की अवधारणा के कारण नगरघड़ी को *लिम्का बुक ऑफ रिकार्ड्स*  और  *इंडिया बुक ऑफ रिकार्ड्स* में शामिल किया गया है।
बीजीय ज्यामिति में, एक प्रक्षेपीय बीजीय ऊनविम पृष्ठ C दिया गया है जिसे संमागी समीकरण द्वारा वर्णित किया गया

{\displaystyle f(x\_{0},x\_{1},x\_{2},\dots )=0\,}
और बिन्दु

{\displaystyle a=(a\_{0}:a\_{1}:a\_{2}:\dots ),}
यह **ध्रुवी ऊनविम पृष्ठ** *P**a*(*C*) एक ऊनविम समतल है

{\displaystyle a\_{0}f\_{0}+a\_{1}f\_{1}+a\_{2}f\_{2}+\cdots =0,\,}
जहाँ *ƒ**i* आंशिक अवकल हैं।

*C*  और *P**a*(*C*)  का प्रतिच्छेदन बिन्दुओं *p*  का समुच्चय है जहाँ *p*  से *C*  पर स्पर्शज्या  *a* पर मिलती है।

सन्दर्भ
-------

1. ↑  ऊनविम पृष्ठ विचित्रता की ध्रुवीय निश्चरता पर (On Polar invariants of hypersurface singularities) - *ऐलेजैंड्रो मेल्ले-हर्नांडेज़*।

बाहरी कड़ियाँ
-------------

* डोल्गकेव, ल्गोर, *टॉपिक्स इन क्लासिकल अल्गेब्रिक ज्योमेट्री*, मूल से 15 मई 2013 को पुरालेखित, अभिगमन तिथि 31 मई 2013
* *एम॰ सी॰ बेल्त्रामेत्ती*, *एत्तोर कार्लेत्ती*, *डायनिसियो गलारटी* और *जी॰ एम॰ ब्रागडिन* द्वारा रचित **लेक्चरस ओन कर्व्स, सर्फेसेस एंड प्रोजेक्टिवे वेरायटीज: ए क्लासिकल व्यू ऑफ़ अल्गेब्रिक ज्योमेट्री**। गूगल बुक्स।
***पेट्टा*** ( अनुवाद।  हुड ) एक 2019 भारतीय तमिल -भाषा की एक्शन ड्रामा फिल्म है  जिसे कार्तिक सुब्बाराज द्वारा लिखित और निर्देशित किया गया है। फिल्म का निर्माण कलानिधि मारन ने सन पिक्चर्स के बैनर तले। फिल्म में रजनीकांत को सहायक कलाकारों की टुकड़ी के साथ दिखाया गया है। संगीत अनिरुद्ध रविचंदर द्वारा विवेक हर्षन द्वारा किए गए संपादन और तिरू द्वारा छायांकन।

| पेट्टा |
| --- |
| नाट्य विमोचन पोस्टर |
| निर्देशक | कार्तिक सुब्बाराज |
| द्वारा लिखित | कार्तिक सुब्बाराज |
| द्वारा निर्मित | कलानिधि मारन |
| अभिनीत | रजनीकांत
नवाज़ुद्दीन सिद्दिकी 
विजय सेतुपती |
| छायांकन | तिरू |
| द्वारा संपादित | विवेक हर्षन |
| संगीत दिया है | अनिरुद्ध रविचंदर |
| उत्पादन

कंपनी | सूर्य चित्र |
| द्वारा वितरित | सूर्य चित्र |
| रिलीज़ की तारीख | * जनवरी 10, 2019 (भारत)
 |
| कार्यकारी समय | 172 मिनट |
| देश , भाषा | भारत , तामिल |
| लागत | ₹ 132.5 करोड़ |
| बॉक्स ऑफिस | ₹ 294.17 करोड़ |

यह फिल्म 10 जनवरी 2019 को रिलीज़ हुई थी।  इसे मिश्रित समीक्षाएँ मिलीं, जिन्होंने प्रदर्शन, छायांकन, स्कोर, साउंडट्रैक और कार्तिक के निर्देशन की सराहना की, लेकिन अत्यधिक लंबाई की आलोचना की। फिल्म ने बॉक्स ऑफिस पर ₹ 294.17 करोड़ कि कमाई की और "**सुपरहिट**" रही ।
**ध्रुव भंडारी** (जन्म 13 जुलाई 1985) एक भारतीय अभिनेता हैं, जो *रक्त संबंध* और स्टार प्लस के *तेरे* शहर में जैसी फिल्मों और टीवी श्रृंखलाओं में दिखाई दिए हैं।

व्यक्तिगत जीवन
--------------

ध्रुव भंडारी का जन्म 13 जुलाई 1985 को मुंबई में हुआ था। उन्होंने मास मीडिया में स्नातक की डिग्री हासिल की है। उन्होंने कई थिएटर वर्कशॉप भी किए हैं और यहां तक कि एक प्रशिक्षित डांसर भी हैं।

ध्रुव भंडारी का जन्म मोहन भंडारी से हुआ था जो एक प्रतिभाशाली अभिनेता थे। मोहन को ब्रेन ट्यूमर था और 25 सितंबर 2015 को 78 साल की उम्र में उनका निधन हो गया[]
 । वह ज़ी टीवी पर *सात फेरे: सलोनी का सफर* नामक एक लोकप्रिय शो में प्यारे पिता के रूप में दिखाई दिए।

फिल्मोग्राफी
------------

### फिल्म

* क्लिक करें (2010 फ़िल्म)
* *दिल तो बच्चा है जी* (2011, कैमियो)
* *पथयेराम कोडी* (2013, अश्विन के रूप में)

### टेलीविजन

* *रक्त संबंध* (2010-2011, युवराज के रूप में)
* *तेरे शहर में* (2015, मंटू के रूप में - मुख्य भूमिका)
* *बिंदिया सरकार* (2022, अभय के रूप में - मुख्य भूमिका)

### जीवन

ध्रुव को सचिन तेंदुलकर के साथ ल्यूमिनस इनवर्टर के विज्ञापन में देखा गया था और वह मैकडॉनल्ड्स के चार महीने के विज्ञापन अभियान का भी हिस्सा थे।

ध्रुव ने टेलीविजन पर अपनी शुरुआत टीवी शो ' रक्त संबंध ' से इमेजिन टीवी पर की, जहां उन्होंने युवराज की भूमिका निभाई। उन्हें अपने करियर की शुरुआत मनीष गोस्वामी की 'सिक्सर' से करनी थी, जो कि सचिन तेंदुलकर पर आधारित थी, लेकिन यह प्रोजेक्ट ठंडे बस्ते में चला गया। उन्हें अगली बार एक मल्टी-स्टारर फिल्म ' दिल तो बच्चा है जी ' में अजय देवगन के साथ देखा गया, जहाँ उन्होंने क्रिस द कूल ड्यूड की भूमिका निभाई। उन्होंने श्रीनिवासन सुंदर द्वारा निर्देशित तमिल फिल्म 'पठायिरम कोडी' में अपनी पहली एकल भूमिका निभाई।

### तेरा शहर में

तेरे शहर में, निर्देशक कुट प्रोडक्शंस (राजन शाही का प्रोडक्शन हाउस) द्वारा स्टार प्लस पर प्रसारित एक लोकप्रिय टीवी शो था। ध्रुव भंडारी ने शो में अमाया माथुर के रूप में हिबा नवाब के साथ मंटू की मुख्य भूमिका निभाई। ध्रुव भंडारी ने शो छोड़ दिया क्योंकि मंटू, जो अमाया से प्यार करता है, ने आने वाले दिनों में कहानी में अचानक बदलाव के बाद अपने व्यक्तित्व में नकारात्मक बदलाव देखा होगा जिसमें अमाया को मंटू के बचपन के दोस्त, रामा से शादी करने के लिए मजबूर किया जाता है। ध्रुव ने अन्यथा सोचा और नकारात्मक भूमिका निभाने के बजाय बाहर निकलने का फैसला किया।

संदर्भ
------

1. ↑  Maheshwri, Neha. "Dhruv's father actor Mohan Bhandari battling brain tumour". Times of India. अभिगमन तिथि 26 June 2015.
2. 1 2  "I'd be lying if I say I wasn't nervous: Dhruv Bhandari". Times of India. अभिगमन तिथि 26 June 2015.
3. ↑  "Dhruv Bhandari feels `Dil Toh..` is his gateway to Bollywood". Zee News. मूल से 26 जून 2015 को पुरालेखित. अभिगमन तिथि 26 June 2015.
4. ↑  "Pathayeram Kodi". Times of India. अभिगमन तिथि 26 June 2015.
5. ↑  Maheshwri, Neha. "Dhruv Bhandari to make his comeback with Rajan Shahi's show". Times of India. अभिगमन तिथि 26 June 2015.
6. ↑  "A hatke love story". Telegraph India. अभिगमन तिथि 26 June 2015.
7. ↑  "Hiba Nawab and Dhruv Bhandari play Tom & Jerry on TV!". Times of India. अभिगमन तिथि 26 June 2015.
8. ↑  Hattangadi, Sandeep. "Dhruv Bhandari's lovable act in 'Tere Shehar Mein'". Afternoon DC. मूल से 26 जून 2015 को पुरालेखित. अभिगमन तिथि 26 June 2015.

बाहरी संबंध
-----------

* इंटरनेट मूवी डेटाबेस पर ध्रुव भंडारी
|  |
| --- |
| गणितीय नियतांक π पर लेख श्रृंखला का एक भाग |
| गणितीय नियतांक π |
|  |
| 
उपयोग |
| चकती का क्षेत्रफल  •  परिधि  •  अन्य सूत्रों में प्रयोग |
| 
गुणधर्म |
| अपरिमेयता  •  उत्कृष्टता |
| 
परिमाण |
| २२/७ से कम  •  सन्निकटन  •  स्मृतिकरण |
| 
लोग |
| आर्यभट •  आर्किमिडिज़  •  लियू हुई  •  जू चोंग्ज्ही  •  संगमग्राम के माधव  •  विलियम जोन्स  •  जॉन मेचिन  •  जॉन रिंच  •  लुडॉल्फ वान स्युलेन |
| 
इतिहास |
| कालक्रम  •  पुस्तकें |
| 
संस्कृति में |
| कानून  •  π दिवस |
| 
सम्बंधित विषय |
| वृत का वर्गफलीकरण  •  बेसल समस्या  •  फाइनमेन बिन्दु  •  π से सम्बंधित अन्य विषय |
| * दे
* वा
* सं
 |

मोटे तौर पर वृत्त और दीर्घवृत्त के बाहरी घेरे को, और घेरे की लम्बाई को **परिधि** कहते हैं। किन्तु इसका सामान्यीकरण करते हुए किसी भी बन्द वक्र के किनारों की कुल लम्बाई (परिमाप) को 'परिधि' कहा जाता है। अर्थात परिधि, परिमाप की एक विशिष्ट अवस्था है। तीन या अधिक सरल रेखाओं से घिरे किसी बहुभुज की सभी भुजाओं की लम्बाई का योग परिमाप कहलाता है जबकि जबकि किसी 'कोणरहित' बन्द वक्र के बाहरी घेरे की कुल लम्बाई परिधि कहलाती है। वृत्त की परिधि ज्यामितीय और त्रिकोणमितीय अवधाराणओं में महत्वपूर्ण है।

वृत्त की परिधि
--------------

परिधि (C) का कोणीय चित्रण जिसमें, व्यास (D) नीले रंग में, त्रिज्या अथवा अर्द्धव्यास (R) लाल रंग में और केन्द्र अथवा मूल बिन्दु (O) मैजेंटा रंग में हैं। परिधि = π × व्यास = 2 × π × त्रिज्या
वृत्त की परिधि उसके चारों ओर की लम्बाई होती है। यह कथन किसी भौतिक वस्तु के लिए काम में लिया जाता और किसी अमूर्त ज्यामितीय सरंचना के लिए भी उपयुक्त है।

जब वृत्त की त्रिज्या 1 हो तो उसकी परिधि 2π होती है।
जब वृत्त का व्यास 1 हो तो उसकी परिधि π होती है।

पाई के साथ सम्बन्ध
------------------

किसी वृत्त की परिधि गणित में सभी गणितीय नियतांकों में से सबसे महत्वपूर्ण एक को सम्बद्ध करता है। नियतांक पाई, ग्रीक अक्षर पाई (π) से निरुपित किया जाता है। इसका संख्यात्मक मान 3.14159 26535 89793 ... है और यह वृत्त की परिधि और व्यास के अनुपात के बराबर होता है।

परिधि {\displaystyle c}, व्यास {\displaystyle d} और त्रिज्या {\displaystyle r} के सम्बन्ध को निम्न प्रकार लिखा जा सकता है:

{\displaystyle {C}=\pi \cdot {d}=2\pi \cdot {r}\!}
गणितीय नियतांक π का गणित, अभियांत्रिकी और विज्ञान में उपयोग सर्वव्यापी है।

दीर्घवृत्त की परिधि
दीर्घवृत्त की परिधि की लम्बाई लगभग {\displaystyle \pi {\sqrt {2(a^{2}+b^{2})}}} के बराबर होती है।

{\displaystyle C\_{\rm {ellipse}}\sim \pi {\sqrt {2(a^{2}+b^{2})}}}
यहाँ **a** और **b** क्रमशः दीर्घ अक्ष और लघु अक्ष की लम्बाई के आधे हैं।

किसी भी बन्द वक्र की परिधि की लम्बाई
{\displaystyle C=\int \_{0}^{2\pi }rd\theta \ }

सन्दर्भ
-------

1. ↑  सेन डियागो स्टेट यूनिवर्सिटी (2004). "Perimeter, Area and Circumference" [परिमाप, क्षेत्रफल और परिधि] (PDF). एडिसन-वेसली]]. मूल (PDF) से 6 अक्तूबर 2014 को पुरालेखित. अभिगमन तिथि 26 अक्तूबर 2013.